JY LEES NOU Dié apps lewer vir jou enigiets af!
Jy is die gasheer van 'n partytjie wat nou skielik meer glase, nog vonkelwyn en skoonmaakmiddels nodig gaan hê. Maar die winkels is reeds toe of te ver ... wat nou? Jy laai 'n app af of skakel jou rekenaar aan, dís wat!
Verlede week was ek in die dolle posisie van iemand wat uit Kaapstad moes reël dat vonkelwyn by 'n verjaarsdagpartytjie in Johannesburg afgelewer word ... en dit om 20:30 die aand.
Bottles is nou in Johannesburg en Kaapstad, maar het planne om een van die dae ook in Durban te wees. Hierdie app is tot 20:00 oop en werk byna soos Uber - die app soek jou adres of jy kan dit intik, jy keur jou inkopiemandjie goed en dan kan jy volg hoe die kar binne 60 minute na jou toe ry. Hierdie app maak nie gebruik van kontant nie, maar jy betaal via jou kredietkaart of debietkaart. Jy kan selfs die rekening tussen jou vriende verdeel!
Op eButler kan jy inkopies doen by Pick n Pay en Woolworths (Spar en Checkers kom nog). Een van eButler se "butlers" doen jou inkopies en 'n Uber lewer die bestelling af; alles binne 2 uur.